NaiveNeuron/SloPal huggingface dataset:
Burian, Jozef, poslanec NR SR (2010-09-09):
Bolo vykázané, že som hlasoval za uznesenie. Chcem, aby bolo zaprotokolované, že som bol proti. Čiže prvý procedurálny návrh je, nemáme ten návrh zákona, a druhý je, aby bolo zaprotokolované to hlasovanie. Ďakujem.
Hrnčiar, Andrej, podpredseda NR SR (2018-05-17):
Vyhlasujem päťminútovú prestávku. Budeme pokračovať hlasovaním. Teda hlasovaním a po hlasovaní môže pokračovať pán poslanec Matovič. (Prestávka.) (Po prestávke.)
M. Maďarič, minister kultúry SR: (2009-02-04):
Cieľom návrhu zákona je upraviť podmienky trvalého vývozu a dočasného vývozu predmetov kultúrnej hodnoty z územia Slovenskej republiky na územie iného členského štátu Európskeho spoločenstva, ak nie sú riešené v iných  v právnych predpisoch, ďalej, niektoré podmienky vývozu predmetov kultúrnej hodnoty podľa nariadenia Rady o vývoze tovaru  kultúrneho charakteru, ďalej, podmienky poskytovania dotácie zo štátneho rozpočtu na náhradu škody vzniknutej  pri dočasnom dovoze predmetu kultúrnej hodnoty vysokej vedeckej, historickej, kultúrnej alebo umeleckej hodnoty na účely prezentácie na území Slovenskej republiky. Ďalším cieľom je zákaz dovozu predmetov kultúrnej hodnoty na územie Spoločenstva, resp. na územie Slovenskej  republiky, ktoré sú chránené podľa právneho poriadku iného štátu, bez súhlasu príslušného orgánu tohto štátu, ak je zaručená vzájomnosť, ďalej, ak je zrejmé, že ide o predmet, ktorý bol nezákonne vyvezený z územia štátu jeho pôvodu, tretieho štátu, alebo ak je zrejme, že ide o odcudzený predmet. Napokon je to vedenie evidencie predmetu kultúrnej hodnoty vo vlastníctve alebo v držbe predajcu predmetu kultúrnej hodnoty, tu ide o starožitníctva, aukčné spoločnosti, zámerom je identifikovať predmety kultúrnej hodnoty a obmedziť pohyb  tých predmetov, ktoré boli nezákonne vyvezené zo štátu pôvodu alebo z tretieho štátu alebo pochádzajú z trestnej činnosti. Napokon je to aj  výkon kontroly vykonávanej Ministerstvom kultúry Slovenskej republiky a colnými úradmi a sankčné postihy za porušenie povinností vyplývajúcich zo zákona. Teda stručne zopakujem, zákon zlepšuje ochranu hnuteľného kultúrneho dedičstva a umožní  prezentáciu drahších výstavných exponátov zo zahraničia, čo  má byť teda spôsobené tým, že  štát by dotoval prípadné škody, resp. dotoval by poistné, aby bolo umožnené aj tie drahšie  predmety sem doviezť a prezentovať našej kultúrnej verejnosti. Ďakujem.
Remišová, Veronika, poslankyňa NR SR (2016-10-14):
Ďakujem veľmi pekne pánu ministrovi za vystúpenie. A za seba len by som chcela povedať, že veľmi vítam tieto návrhy a nehovorím to síce často, ale ak všetko to, čo pán minister hovoril, sa do toho zákona skutočne dostane, tak s radosťou budem hlasovať za tento zákon. Ďakujem.
Glváč, Martin, podpredseda NR SR (2018-10-22):
Ďakujem. Vyhlasujem všeobecnú rozpravu za skončenú. Chce zareagovať pani navrhovateľka? Nie. Pani spravodajkyňa takisto nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov. Návrh zákona má tlač 1163, návrh na jeho pridelenie na prerokovanie výborom je v rozhodnutí č. 1216. (Reakcia z pléna.) Pán poslanec Heger nie je prítomný. (Reakcia z pléna.) Tak nech sa páči. Prosím? Nech sa páči, pán spolupredkladateľ, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 1163.)
Jánoš, Vladimír, poslanec NR SR (2011-10-19):
Ďakujem pekne za slovo. Pán poslanec, musím skonštatovať, že keď si pred rokom predkladal túto novelu zákona o zdanení bánk, ak to môžem tak ľudovo nazvať, tak s poľutovaním som musel skonštatovať, že vtedajšia vládna koalícia nás prehlasovala a neprijala túto novelu. Po roku vidíme, že jednoducho strana SMER – sociálna demokracia mala jednoznačne pravdu, keď takéto niečo predložila. Bohužiaľ, pred rokom ste to nechápali. Dneska to chápete, dnes ste to pochopili, pretože cestou pána ministra financií dnes takýto zákon predkladáte. Takže aj keď nemôžem priamo reagovať na predrečníka pána Dostála, ja nechápem ten stupeň vašej schizofrénie, že o čom to tu vlastne rozprávate. Však dnes predkladáte to, čo my sme predkladali pred rokom. Dneska je tu debata len o výške percenta. Ale ak si reálne zvážite a veľmi dobre počúvate tie čísla, ktoré tu odznievajú, veď za 1,9 % je to okolo 600 mil. čistý zisk po zdanení. Za predchádzajúce daňové obdobie je to 100-percentný nárast zisku. Predpoklad v tomto kalendárnom roku, je to 80-percentné navýšenie zisku. Tak celá krajina krváca, banky sa napchávajú, poviem to tak ľudovo a vulgárne možno, a vy s tým ešte súhlasíte? Pred rokom sme to predkladali. Vy ste to zmietli zo stola. Dnes vy sami to predkladáte cez ministra financií. A ešte máte pochybnosti o výške percenta. No, myslím si, že v tejto chvíli aj 0,7 %, čo pán Kažimír navrhuje, je málo na tú výšku zisku, aké ju banky na Slovensku majú. Ďakujem pekne.
Paška, Pavol, predseda NR SR (2014-03-25):
Pán poslanec Hraško.
Mazurek, Milan, poslanec NR SR (2016-09-07):
Ďakujem vám za slovo. Chcem sa vám poďakovať v prvom rade za to, čo ste hovorili o tých vlakoch. Ja sám som si precestoval veľmi veľa na trati Poprad – Stará Ľubovňa a môžem sa k tomu objektívne vyjadriť, k tomu, aká situácia v tom vlaku je. A že keby tam neboli naši chlapci v zelených tričkách, tak tí ľudia by sa tam normálne do toho vlaku báli nastúpiť. Pani Žitňanská má rada veľké vyhlásenia o tom, ako naše hliadky zakáže, ako proti urobí neviem čo všetko preto, aby nás z vlakov dostala. Samozrejme, všetko je to zbytočné, ale ako ste vy povedali, doteraz sa nikto z vlády, nikto z ministrov, nikto, kto môže objektívne situáciu posúdiť a povedať nám, čo chcú robiť, nepovedal, ako chce vláda, ako chce ministerstvo vnútra, ministerstvo spravodlivosti, ktokoľvek, riešiť situáciu bezpečnosti nielen v tomto vlaku, ktorá je naozaj katastrofálna. Každý deň prepady, nadávky, pľuvance, jednoducho oplzlé poznámky, mladé dievčatá sa tam cez leto báli cestovať, pretože asociáli, ktorí nastúpili v Huncovciach do vlaku v obrovských počtoch, im vykrikovali, nadávali im, oplzlo ich obchytkávali, jednoducho, no, peklo na svete, neviete si to predstaviť. A táto vláda svojou nečinnosťou, aj všetky minulé, spôsobili, že sa z cestovania na Slovensku stala činnosť na vlastné riziko. A preto ja sa pýtam, ako chcete riešiť bezpečnosť vo vlakoch. Lebo ak tú bezpečnosť vyriešite, potom sa nemusíte starať o to, ako dostať naše hliadky z vlakov, pretože tam nebudú. Ďakujem. (Potlesk.)
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 141, za 104, zdržalo sa 37 poslancov. Konštatujem, že návrh sme schválili. Vážené pani poslankyne, páni poslanci, ešte máme prerokované dva body, o ktorých by sme mohli hlasovať, ale vzhľadom k tomu, že sú hlásené zasadnutia výborov, tieto dva body presúvame na hlasovanie o piatej. O piatej aj tak budeme hlasovať. Je všeobecný súhlas? (Súhlasná reakcia. z pléna.) Ďakujem pekne. Pán poslanec Kamenický, procedurálny návrh.
M. Číž, podpredseda NR SR: (2007-06-28):
(Prestávka.) (Po prestávke.)
Laurenčík, Milan, podpredseda NR SR (2022-02-15):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 127 poslancov, za 20, proti 42, zdržalo sa 64, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz pristúpime k hlasovaniu v prvom čítaní o návrhu poslancov Kotlebu, Medveckého, Schlosára a Sulanovej na vydanie zákona, ktorým sa dopĺňa zákon č. 79/2015 Z. z. o odpadoch, tlač 862, bod 56 schváleného programu. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Antonovi Stredákovi, aby hlasovanie uviedol, nech sa páči. (Hlasovanie o návrhu poslancov Národnej rady Slovenskej republiky Mariana Kotlebu, Andreja Medveckého, Rastislava Schlosára a Magdalény Sulanovej na vydanie zákona, ktorým sa dopĺňa zákon č. 79/2015 Z. z. o odpadoch a o zmene a doplnení niektorých zákonov , tlač 862.)
Glváč, Martin, podpredseda NR SR (2019-10-24):
Pán poslanec Pčolinský.
P. Paška, predseda NR SR: (2006-10-19):
Pán poslanec Horváth chce položiť doplňujúcu otázku? Nechce. Ďalšou otázkou sa obrátil pán poslanec Pado, ktorý tu ale nie je v rokovacej sále, takže budeme pokračovať otázkou pani poslankyne Kláry Sárközy, ktorá ju položila ministrovi financií – je tu pani poslankyňa – pánovi ministrovi Počiatkovi: „Pán minister, mienite zmeniť prerozdelenie výnosu dane z príjmov na úkor samospráv?“
Pčolinský, Peter, podpredseda NR SR (2023-02-16):
Pán poslanec Mazurek.
M. Fronc, minister školstva SR: (2004-12-09):
Vážená pani poslankyňa, financovanie nákladov na dopravu žiakov sa realizuje podľa § 4 ods. 13 zákona č. 597/2003 o financovaní základných škôl, stredných škôl a školských zariadení v znení neskorších predpisov. Podrobnosti preplácania cestovného sa podrobným spôsobom riešia smernicou ministerstva školstva č. 4/2004 z 20. apríla 2004, ktorou sa určuje postup a podmienky poskytovania finančných prostriedkov zriaďovateľom škôl na dopravu žiakov a na mzdy a odvody do poistných fondov. Táto smernica mimochodom vychádza z ustanovení zákona č. 597 z § 4 ods. 13 a zo zoznamu špecifík, ktoré ustanovuje nariadenie vlády č. 2 z roku 2004. Nárok na dopravné si uplatňujú obce, zriaďovateľ školy – obec,  pričom náležitosti tejto žiadosti sú uvedené v čl. 3 ods. 1 smernice, teda tá žiadosť musí obsahovať názov obce a školy, kam žiak dochádza; meno, priezvisko, dátum narodenia, názov obce odkiaľ žiak dochádza; spôsob dopravy, akou žiak do školy dochádza; vzdialenosť z miesta trvalého bydliska; výšku denných a mesačných nákladov; doklad zriaďovateľa o určení školského obvodu, v ktorom má žiak dochádzať do školy. Všetky požadované údaje poskytne zriaďovateľovi škola. Hromadnú žiadosť na poskytnutie finančných prostriedkov na dopravu žiakov za všetkých žiakov si uplatní obec prostredníctvom krajského školského úradu podľa územnej príslušnosti. Finančné prostriedky na dopravu vypláca škola žiakom, resp. rodičom. Na výplatu dopravného rodič nepodáva žiadnu žiadosť. Na posúdenie nároku na dopravné sa nesleduje krátkodobá neprítomnosť žiaka na vyučovaní. Možno je dobré vedieť, ak vzniká niekde nejasnosť, aké sú podmienky, aby mohlo byť uplatnené preplácanie za hromadnú dopravu. Totiž dopravné nenáleží v prípade, ak v obci nie je zriadená základná škola a rodič rozhodne umiestniť žiaka do inej školy, ako je určený školský obvod, alebo ho, trebárs, umiestni do osemročného gymnázia, alebo ho umiestni do súkromnej školy. Podľa zákona v tomto prípade nenáleží náhrada za dopravu.
Laššáková, Jana, podpredsedníčka NR SR (2013-09-04):
Na vystúpenie pána poslanca s faktickou poznámkou pán poslanec Simon, končím možnosť prihlásiť sa s faktickými poznámkami. Nech sa páči, pán poslanec.
Gašpar, Tibor, poslanec NR SR (2024-02-08):
Hlasujeme o bode 50 pozmeňujúceho návrhu poslanca Galka.
Blanár, Juraj, podpredseda NR SR (2021-11-26):
Pán poslanec, pán predseda výboru Karahuta.
A. Belousovová, podpredsedníčka NR SR: (2009-04-23):
Pán poslanec Fronc, máte slovo.
Danko, Andrej, predseda NR SR (2019-12-05):
Ďakujem. Poslanec Janckulík.
Žiga, Peter, podpredseda NR SR (2023-11-29):
Na vaše vystúpenie – tri faktické poznámky. Ako prvý pán poslanec Spišiak.
Tomáš, Erik, poslanec NR SR (2022-03-24):
Ďakujem pekne, lebo mám tých zákonov viac a... Ďakujem pekne, pán predseda. Veľmi stručne, tento zákon je vlastne už od podstaty jasný. A je jasný jeho cieľ. Jednoducho chceme znížiť sadzbu spotrebnej dane na motorový benzín a plynový olej, teda motorovú naftu, obe o 20 eurocentov na liter paliva. Je úplne evidentné, prečo to robíme. Viete dobre, že Slovensko, podobne ako aj iné krajiny čelia obrovskej vlne zdražovania a hore ide už prakticky všetko. Sú vysoké ceny potravín, vysoké ceny energií, ale aj vysoké ceny palív. A možno tí majetnejší občania majú dostatok prostriedkov na to, aby si dovolili aj ten drahší benzín, aj keď aj ich sa to dotkne. Ale neuveriteľne sa to dotkne práve tých nízkopríjmových skupín, a preto im chceme, samozrejme, takýmto spôsobom pomôcť. Len možno pre informáciu, ceny pohonných hmôt od roku 2020 narástli zhruba o tretinu a kontinuálne rastú i v súčasnosti. Čiže opakujem, zmena je citeľná pre všetky vrstvy obyvateľstva, ale pre tých nízkopríjmových je to už doslova peklo, najmä keď vidíme, čo sa deje v okolitých krajinách. No a toto nie je vycucané z prsta, opäť, toto riešenie. Ku podobným riešeniam už siahli okolité krajiny. Len pripomeniem, že v Poľsku znížila vláda rovnako daň na pohonné hmoty a v Maďarsku pristúpili k cenovej regulácii. A naozaj z hľadiska porovnania príjmov je Slovensko spomedzi týchto krajín na chvoste. Nie je teda na čo čakať, nie je to nič, čo by nerobili aj iné krajiny, a preto vás chcem požiadať o podporu tohto návrhu zákona. Ďakujem pekne.
Grečková, Lea, poslankyňa NR SR (2015-09-22):
Teraz pristúpime k hlasovaniu o návrhoch z rozpravy. Dajte, prosím, hlasovať o pozmeňujúcom návrhu pani poslankyne Mezenskej, ktorá o svojich pozmeňujúcich návrhoch žiadala hlasovať vcelku.
Danko, Andrej, podpredseda NR SR (2024-10-02):
Poslanec Pročko.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 131 poslancov, za 123, zdržali sa 8. Uvedený návrh sme schválili.
Paška, Pavol, predseda NR SR (2012-08-08):
Pán poslanec Štefanec.
Kollár, Jozef, poslanec NR SR (2011-06-01):
Vážený pán predsedajúci, dajte, prosím, hlasovať o vládnom návrhu zákona ako celku s doporučením gestorského výboru schváliť.
Zmajkovičová, Renáta, podpredsedníčka NR SR (2013-09-19):
Pýtam sa, pán spravodajca, chcete sa vyjadriť? Nie. Prerušujem rokovanie o tomto bode programu. Teraz nasleduje prvé čítanie o návrhu poslancov Mikuláša Hubu, Miroslava Kadúca a Petra Polláka na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 372/1990 Zb. o priestupkoch v znení neskorších predpisov. Návrh zákona je pod tlačou 621. Návrh na jeho pridelenie na prerokovanie výborom je v rozhodnutí č. 599. Dávam slovo poslancovi Mikulášovi Hubovi, aby návrh zákona uviedol. (Rokovanie o návrhu poslancov Národnej rady Slovenskej republiky Mikuláša Hubu, Miroslava Kadúca a Petra Polláka na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 621.)
P. Paška, predseda NR SR: (2009-09-08):
(Hlasovanie.) 139 prítomných, 130 za, 1 proti, 8 sa zdržali. Tieto návrhy sme schválili. Pán poslanec Varga uvedie v prvom čítaní hlasovanie o vládnom návrhu zákona, ktorým sa dopĺňa zákon č. 171/2005 Z. z. o hazardných hrách, je to tlač 1197. (Hlasovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1197.)
Glváč, Martin, podpredseda NR SR (2016-09-13):
Vás musíme tiež koľkokrát počúvať, tak zneste slová aj iného! (Krik v sále.) Ukľudnite sa! Ukľudnite sa!
Pellegrini, Peter, podpredseda NR SR (2020-04-07):
Prezentujme sa a hlasujme o pozmeňujúcom návrhu pána poslanca Ferenčáka. (Hlasovanie.) Prítomných 130 poslancov, za 42, proti 81, zdržalo sa 7. Konštatujem, že tento pozmeňujúci návrh nebol schválený.
Jurinová, Erika, podpredsedníčka NR SR (2015-02-06):
Ďakujem pekne, pani navrhovateľka. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Júliusovi Brockovi.
Hrnčiar, Andrej, podpredseda NR SR (2018-11-21):
Pán poslanec Sopko – reakcia.
Zelník, Štefan, poslanec NR SR (2019-10-24):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610). Predseda Národnej rady Slovenskej republiky pridelil uvedený vládny návrh zákona na prerokovanie ústavnoprávnemu výboru, výboru pre hospodárstve záležitosti, výboru pre vzdelávanie, vedu, mládež a šport a výboru pre zdravotníctvo, ktorého súčasne určil za gestorský výbor. Výbor Národnej rady Slovenskej republiky pre hospodárske záležitosti o predmetnom návrhu nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Ústavnoprávny výbor, výbor pre vzdelanie, vedu, mládež a šport a výbor pre zdravotníctvo prerokovali vládny návrh zákona v stanovenej lehote, súhlasili s vládnym návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, schváliť s pozmeňujúcimi a doplňujúcimi návrhmi. Spoločná správa výborov bola schválená uznesením č. 183 z 15. októbra 2019, kde ma výbor poveril za spoločného spravodajcu, predniesť spoločnú správu výborov na schôdzi Národnej rady Slovenskej republiky. Pán predseda, navrhujem, aby Národná rada hlasovala o uvedenom návrhu zákona v pondelok o 11.00 hodine. Pán predsedajúci, skončil som, otvorte rozpravu.
Laurenčík, Milan, podpredseda NR SR (2022-03-22):
S faktickou poznámkou teraz vystúpi pán poslanec Peter Pollák, nech sa páči.
Blcháč, Ján, poslanec NR SR (2024-05-02):
Ďakujem pekne za slovo. No, som rád, že moje vystúpenie vzbudilo takú plodnú diskusiu vo faktických poznámkach, ale mám taký pocit, že niektorí z vás, ktorí ste diskutovali, počúvali s porozumením a niektorí nepočúvali s porozumením, to je rozdiel. Pôjdem postupne. Pán kolega Huliak, súhlasím. Je to biznis, vidíme, čo sa deje s predstavovaním medveďov turistom v Tichej doline cez občianske združenie ochranárske. Pán Dostál, áno, sú tí experti, ktorí nám radia, s ktorými sa radíme my, ale sú experti takí aj onakí. Jedni sú zástancami ochranárov, druhí sú zástancami zdravého rozumu, takže asi toľko. Zrejme ide o nejakú klasifikáciu tej veľkej šelmy, kde sú všetky tieto štyri druhy. Pán Grendel, ďakujem pekne za upozornenie na rokovací poriadok. Pán Krátky, tak viete, vy ste predstaviteľ OĽANO, teraz sa voláte SLOVENSKO, ale za tri a pol roka, čo ste tu vládli ústavnou väčšinou, ani vás nenapadlo, že by ste sa touto témou zaoberali. Konečne prišla koalícia, ktorá rieši konkrétne životné situácie ľudí. Pán Ľupták, súhlasím, čo povedal s tým, s tou praktickou skúsenosťou. Nuž, pani Stohlová, vy ste asi nepočúvali s porozumením. Ja mám taký pocit, že v tej nejakej veci sa celkom nerozumieme, lebo ja som nepovedal, že medvede a mraveniská sú príčinou zníženého počtu hlucháňov. Jednou z príčin. Ak to neviete, tak si to doštudujte. Ja to mám naštudované. A mraveniská sú navyše biologickou ochranou lesa, aj to vám povedia v prvom ročníku univerzity tej. A ďakujem pekne kolegovi... (Prerušenie vystúpenia časomerom.)
Danko, Andrej, predseda NR SR (2016-12-08):
Ďakujem pani doktorke Dubovcovej, ombudsmanke. Dovoľte mi, skôr než začnem hlasovanie, aby sme pozdravili gymnázium z Turzovky na balkóne. Pozdravujeme študentov. (Potlesk.) Pristúpime k hlasovaniu. Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím určeného spravodajcu z výboru pre kultúru a médiá poslanca Jána Moru, aby uviedol hlasovanie v prvom čítaní o návrhu poslancov Budaja, Dubačovej, Žarnaya na vydanie zákona, ktorým sa mení a dopĺňa zákon č. 241/93 Z. z. o štátnych sviatkoch, tlač 317, bod 52 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Jána Budaja, Viery Dubačovej a Ota Žarnaya na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 317.)
P. Paška, predseda NR SR: (2006-10-17):
Faktické poznámky sú? Uzatváram možnosť prihlásiť sa s faktickými poznámkami. Pán poslanec Ivančo.
D. Čaplovič, podpredseda vlády SR: (2009-09-10):
Dôvodom vypracovania vládneho návrhu zákona je prebratie smernice Európskeho parlamentu a Rady 2007/66 Európskeho spoločenstva z 11. decembra 2007, ktorou sa menia a dopĺňajú Smernice Rady 89/665 Európskeho hospodárskeho spoločenstva a 92/13 Európskeho hospodárskeho spoločenstva, pokiaľ ide o zvýšenie účinnosti postupov preskúmania v oblasti zadávania verejných zákaziek. V tejto súvislosti sa navrhuje upraviť novú kompetenciu súdu a to rozhodovať o neplatnosti zmluvy alebo rámcovej dohody, ktorá je výsledkom verejného obstarávania. Zosúlaďujú sa odkladné lehoty pri uzavieraní zmlúv. A po novom sa navrhuje upraviť kontrolu postupu zadávania zákaziek tým spôsobom, že celý proces kontroly sa upraví priamo v zákone o verejnom obstarávaní bez odkazu na zákon o kontrole v štátnej správe, rozšírili sa sankčné postihy, ako aj ich výška. Vládny návrh zákona o verejnom obstarávaní upravuje aj pravidlá zadávania koncesií na služby, čím sa plní úloha B1 uznesenia vlády Slovenskej republiky č. 482 z 9. júla 2008, ktorým sa dopĺňa uznesenie vlády Slovenskej republiky č. 1055 z 12. decembra 2007 o úlohu B7. Súčasťou vládneho návrhu zákona o verejnom obstarávaní sú aj návrhy na úpravy, ktorými sa upresňuje ustanovenie zákona podľa smerníc upravujúcich oblasť verejného obstarávania, návrh úpravy ustanovení vyplývajúcich z aplikačnej praxe a legislatívnotechnickej úpravy. Vážený pán predsedajúci, vážení členovia Národnej rady, ďakujem vám za pozornosť a pevne verím, že aj tento návrh zákona posuniete do druhého čítania.
M. Hort, podpredseda NR SR: (2007-09-19):
Ďalej s faktickou poznámkou, pani Oľga Nachtmannová, nech sa páči.
Košútová, Magda, poslankyňa NR SR (2014-05-30):
Ďakujem pekne za slovo, pani predsedajúca. Pán kolega Senko, chcem oceniť tvoje vystúpenie, hlavne jeho vecný tón, tón, ktorým si popísal stav okolo ťažby uránu, okolo ťažby zlata a nielen v Kremnici, ale aj na Detve. Ja si myslím, že systémom slon v porceláne sa politika robiť nedá. Tu je niekedy snaha, aby sa tento systém zaviedol. Preto si myslím, že toto neprospieva nikomu, a verím, že aj situáciu okolo a všetky tie ťažké stavy okolo ťažby zlata sa budú môcť vyriešiť v tejto snemovni v dostatočne krátkom čase. Ďakujem.
Jurinová, Erika, podpredsedníčka NR SR (2013-05-29):
Ďakujem pekne, pani poslankyňa. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. A pýtam sa pani spravodajkyne, či sa chce vyjadriť. (Reakcia spravodajkyne.) Nevyužíva svoju možnosť. A zároveň prerušujem rokovanie o tomto bode programu. V rokovaní pokračujeme v prerušenej rozprave v prvom čítaní o návrhu poslancov Národnej rady Slovenskej republiky Maroša Kondróta, Michala Bagačku a Františka Petra na vydanie zákona, ktorým sa mení zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 465). Prosím pána poslanca Maroša Kondróta, aby zaujal svoje miesto, a pani spravodajkyňu pani poslankyňu Leu Grečkovú, aby zaujala svoje miesto. Ďakujem pekne. Včera sa neukončila rozprava pána poslanca Hlinu, ktorému teda dávam slovo, po ňom sa pripraví pán poslanec Novotný.
Pellegrini, Peter, predseda NR SR (2015-09-17):
Prezentujme sa hlasujme o pripomienkach 1 až 4 z druhej skupiny pripomienok s odporúčaním gestorského výboru schváliť ich. (Hlasovanie.) Prítomných 127 poslancov, za hlasovalo 126, zdržal sa 1 poslanec. Konštatujem, že tieto pripomienky sme schválili.
P. Hrušovský, predseda NR SR: (2004-12-02):
(Hlasovanie.) 139 prítomných, 84 za návrh, 16 proti, 39 sa zdržalo. Návrh zákona Národná rada Slovenskej republiky schválila. Teraz poprosím pána poslanca Miššíka, ktorého poveril gestorský výbor, aby bol spravodajcom k vrátenému zákonu pánom prezidentom Slovenskej republiky o rokovacom poriadku, ktorý prerokúvame ako tlač 967. Poprosím pána poslanca a spoločného spravodajcu, aby návrh uviedol. (Hlasovanie o zákone z 2. novembra 2004, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 967.)
Pellegrini, Peter, predseda NR SR (2015-06-18):
Ďakujem veľmi pekne. Otváram všeobecnú rozpravu. Konštatujem, že som dostal jedinú písomnú prihlášku do rozpravy, a to za klub KDH od pána Jozefa Mikuša. Nech sa páči, máte slovo.
Zmajkovičová, Renáta, podpredsedníčka NR SR (2012-05-03):
Kolegyne, kolegovia, ukončujem dnešný rokovací deň, pretože pán poslanec Hlina má svoje vystúpenie dlhšie ako tri minúty, takže pokračujeme v rozprave zajtra o 9.00 hodine. Pekný večer. (Prerušenie schôdze o 19.00 hodine.)
Ľ. Vážny, minister dopravy, pôšt a telekomunikácií SR: (2006-12-13):
Vláda Slovenskej republiky  prerokovala návrh vyhlásenia dňa 25. 10. 2006 a prijala k nemu uznesenie č. 896. Je tu strašne veľa skratiek, tak pokúsim sa ich a identifikovať. V rámci prípravy prístupovej zmluvy Európskeho spoločenstva k novému dohovoru COTIF podľa jeho čl. 38 dospela Európska komisia po preskúmaní čl. 3, ktorý upravuje vzťah medzi právom Európskych spoločenstiev a právom COTIF k názoru, že dodatky CUI, čo znamená jednotné právne predpisy pre zmluvy o využívaní železničnej infraštruktúry v medzinárodnej železničnej preprave APTU, čo znamená jednotné právne predpisy na vyhlásenie záväzných technických noriem a prijatie jednotných technických predpisov pre železničný materiál určený na používanie v medzinárodnej preprave a ATMF, čo znamená jednotné právne predpisy pre technické schvaľovanie železničného materiálu používaného v medzinárodnej preprave Dohovoru COTIF obsahujú ustanovenia, ktoré sú nezlučiteľné s legislatívou Európskeho spoločenstva. Preto Európska komisia vyzvala členské štáty Európskeho spoločenstva o podanie výhrady o ich neuplatňovaní ako dočasné riešenie. Ako trvalé riešenie bude rokovanie a dohoda medzi Európskym spoločenstvom a OTIF, medzištátnou organizáciou pre medzinárodnú železničnú prepravu o odstránení doposiaľ pretrvávajúcich právnych problémov a budúcej spolupráce v týchto oblastiach. Vyžaduje sa, aby Slovenská republika koordinovala kroky s ostatnými členskými štátmi Európskeho spoločenstva, preto podľa požiadavky Európskej komisie sa predkladá materiál ohľadne podania vyhlásenia Slovenskej republiky k Dohovoru COTIF, ktorá nadobudne platnosť 31. decembra 2007 v prípade, že bude oznámená depozitárovi OTIF v termíne do 31. 12. 2006. V opačnom prípade nadobudne vyhlásenie platnosť 31. decembra 2008. Materiál je vypracovaný podľa vzoru Európskej komisie, je legislatívnej povahy, jeho prijatie nemá dopad na zvýšenie výdavkov verejných financií, zamestnanosť, podnikanie a životné prostredie, nezasahuje do pôsobnosti iných orgánov verejnej moci ani z neho nevyplývajú  týmto orgánom žiadne úlohy. Vážené panie poslankyne, páni poslanci, záverom vás žiadam o vyslovenie súhlasu s predloženým vládnym návrhom a jeho postúpenie na ďalšie konanie. Ďakujem.
Hrušovský, Pavol, podpredseda NR SR (2010-10-20):
Ďakujem, pán poslanec. Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie. Vyhlasujem rozpravu za skončenú a prerušujem rokovanie o tomto bode programu. A poprosím teraz pána poslanca Poliačika, aby z poverenia ústavnoprávneho výboru predložil návrh na voľbu kandidátov na sudcov disciplinárneho súdu , ktorý máte v laviciach ako tlač 140. Pán poslanec, nech sa páči.
Mikloško, Jozef, poslanec NR SR (2015-05-28):
Ďakujem pekne, ja by som chcel pár slov povedať k tomu úsmevu talianskeho ministra, bol som vtedy veľvyslancom v Taliansku, a teda viem, aká bola situácia. Vtedy sme funkčné Bohunice museli zbytočne zavrieť, bola to podmienka Rakúšanov pre náš vstup do Európskej únie, bola to daň aj za dvojročné Mečiarove zdržanie Slovenska, keď úplne vypadlo z hry. Zostávali nám iba Mochovce, zanedbané, nefinancované, rozostavané. Taliani sľúbili vtedy zaplatiť dostavbu Mochoviec, snáď to ináč dopadlo. Taliani v ’87. mali referendum po Černobyle, keď úplne vypadli z atómovej loby, a teda veľmi sa do nej chceli dostať, bola to tabu téma pre nich. Vyrábali najdrahšiu energiu a práve Slovensko bol kanál, cez ktorý sa tam chceli dostať a potom Berlusconi, ktorý bol, teda teraz už je negatívnou mantrou, ale vtedy nebol, veľmi nám pomohol so vstupom do Európy aj NATO, keď mnohí nad nami ohŕňali nos.  Vtedy k nám poslal prvého podpredsedu vlády Finiho do Bratislavy špeciálne na podpis tejto zmluvy. Fini potom všade chváli Slovensko, aký je to výborný štát, čo všetko dokáže. Nie som opozičného názoru, že strategické firmy by sa nemali privatizovať, najmä nie súkromníkmi, výnimočne snáď štátnymi partnermi, nie viac ako 49 %, ale Enel bol vtedy a je štátna firma, po celom svete veľmi rozšírená. Záverom len to, že bol by som rád, keby Gabčíkovo sa zase vrátilo Slovensku, čo je možná v rozpore s tým, čo bolo predtým, ale bolo by to dobré. Ďakujem.
Ježík, Jozef, poslanec NR SR (2018-10-23):
Ďakujem. Ďalej môžme hlasovať o bodoch 3, 4, 5, 7 a 10 pozmeňujúceho návrhu pána poslanca Baránika.
Paška, Pavol, predseda NR SR (2012-10-16):
Hlasujeme. (Hlasovanie.) 140 prítomných, 130 za, 10 sa zdržali. Návrh sme schválili. Pani poslankyňa Pavlovičová uvedie hlasovanie v druhom čítaní o vládnom návrhu zákona o environmentálnom overovaní a registrácii organizácií v schéme Európskej únie. Je to tlač 171. (Hlasovanie o vládnom návrhu zákona o environmentálnom overovaní a registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov , tlač 171.)
J. Vaľová, poslankyňa: (2008-02-12):
Ďakujem, pani Sárközyová, za potlesk, myslím si, že ste si to uvedomila aj vy. Veľmi pekne ešte raz ďakujem.
Suja, Miroslav, poslanec NR SR (2022-06-28):
Ďakujem za slovo. Vážení kolegovia a kolegyne, na záver pár viet. Ceny potravín v dôsledku vysokej inflácie dosahujú svoje historické maximá a zdražovanie podľa odborníkov bude v nasledujúcich mesiacoch pokračovať, mnohé rodiny budú mať existenčné problémy, preto ľudia potrebujú okamžité alebo okamžitú pomoc, ktorá im pomôže alebo pociťovať ju budú každý deň. A ja si myslím, že týmto návrhom zákona presne toto dosiahneme. Ak na tie základné potraviny znížime dépeháčku alebo dáme nulovú a zastropujeme rabaty cien obchodných reťazcov na určité obdobie na 40 %, stáť to... štát to nebude stáť pri tých rabatoch absolútne nič, bude to okamžitá pomoc pre ľudí, ktorí budú každodenne ju pociťovať. Nevidím dôvod, prečo by sme tento zákon nemali prijať. Vidíme, že či Maďari, či Poliaci toto majú už niekoľko mesiacov. Maďari to predĺžili do konca roka. Má to pozitívny vplyv na obyvateľov ich krajín. Nie je hanba, ako som veľakrát povedal, zobrať si dobrý príklad od susedov, keď vidíme, že to funguje. Ja si myslím, že takisto by to zafungovalo aj u nás. Lepšie je neskoro ako nikdy, takže verím, že tento zákon podporíte. Ďakujem.
P. Paška, predseda NR SR: (2007-10-16):
(Hlasovanie.) 140 prítomných, 138 za, 2 sa zdržali. Návrh zákona sme postúpili do druhého čítania. Ďalej.
Laššáková, Jana, podpredsedníčka NR SR (2015-12-02):
Na vystúpenie pani poslankyne dve faktické poznámky. Pán poslanec Lipšic, pán poslanec Šuca, končím možnosť prihlásiť sa s faktickými poznámkami. Nech sa páči, pán poslanec Lipšic.
Zemanová, Anna, poslankyňa NR SR (2017-12-06):
Pán predseda vlády, povedali ste, že štyrikrát ste vyhrali voľby a trikrát zostavovali vládu. No, a teraz sa pozrime na to, v akom stave je naša krajina. Je tu nevymožiteľnosť práva, chudoba. Aj po desiatich rokoch vašej vlády sú na Slovensku nerozvinuté oblasti. To lynčovanie podnikateľského prostredia, poškodzovanie životného prostredia nekoncepčnými rozhodnutiami, zadlžovanie krajiny. A, pán minister (pozn. red.: správne „predseda vlády“), zabudli ste povedať ešte, pripomenúť aj vášho pána ministra Kaliňáka, ktorého dnes práve tu odvolávame, a jeho nefunkčnú políciu a rezort, kde stoja, na jeho čele stoja ľudia, ktorí sú skompromitovaní.
B. Bugár, podpredseda NR SR: (2006-02-09):
Vyhlasujem rozpravu o tomto bode programu za skončenú. Pýtam sa pána navrhovateľa, pána premiéra, či chce zaujať stanovisko k rozprave? Nie. Pán spravodajca, chcete zaujať stanovisko? Nie. Takže pristúpime k hlasovaniu. Najprv budeme hlasovať o návrhoch zo spoločnej správy výborov. S. Husár, poslanec: Prosím, aby ste dali hlasovať o pozmeňujúcom návrhu zo spoločnej správy s odporúčaním gestorského výboru schváliť ho.
Danko, Andrej, predseda NR SR (2017-09-14):
Ďakujem. Pán poslanec Heger.
Kuffa, Štefan, poslanec NR SR (2021-09-29):
Tie trenírky a ten trenírkový zákon ste tu schválili vy, však to tak na pána Kremského tuná reagujem. (Povedané súbežne s predsedajúcim.) Ďakujem.
J. Babič, poslanec: (2009-02-10):
Predseda Národnej rady Slovenskej republiky rozhodnutím z 19. januára 2009 č. 945 pridelil predmetnú informáciu na prerokovanie Ústavnoprávnemu výboru Národnej rady Slovenskej republiky. Informáciu predkladá vláda Slovenskej republiky podľa ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. V polročných intervaloch je vláda písomne povinná informovať Národnú radu Slovenskej republiky o vydaných aproximačných nariadeniach v uplynulom období a súbežne predložiť zámer ich prijímania v najbližšom polroku. Platný zákon vymedzí oblasti, v ktorých vláda môže nariadenie vydávať, podmienky ich vydávania a tiež kontrolný mechanizmus. Uvedená povinnosť vlády je súčasťou kontrolného mechanizmu parlamentu. Podľa § 4 ods. 3 citovaného zákona Národná rada môže po prerokovaní požiadať vládu, aby právnu úpravu navrhovanú ako aproximačné nariadenie predložila ako návrh zákona. V hodnotenom období bolo prijatých 34 aproximačných nariadení vlády Slovenskej republiky. Je predpoklad, že v I. polroku tohto kalendárneho roka bude prijatých 31 nariadení daného druhu. Väčšina z nich bola aj bude z oblasti pôdohospodárstva, životného prostredia, dopravy a technických predpisov. Ústavnoprávny výbor prerokoval informáciu vlády 27. januára 2009 na svojej 71. schôdzi a uznesením č. 556 odporúča Národnej rade informáciu vziať na vedomie. Pani predsedajúca, prosím, otvorte rozpravu.
Zajac, Pavol, poslanec NR SR (2013-09-24):
Ďakujem vám, vážený pán kolega, za vaše exaktné a chronologické vystúpenie, kde ste popísali, ako zlé rozhodnutie Ficovej vlády, rozhodnutia Ficovej vlády, prvej vlády, ich dneska začínajú dobiehať. Zlé rozhodnutia ÚRSO ich dneska dobiehajú. Tie dva príklady musím spomenúť aj ja, lebo som o tom hovoril pri obnoviteľných zdrojoch. V štátnom rozpočte som našiel rezervu 257 mil. eur na arbitráž s U. S. Steelom, pretože zlé rozhodnutie ÚRSO z roku 2007. Druhý príklad, rozhodnutie ÚRSO o nastavení dotácie za energiu pri solárnych elektrárňach skoro desaťnásobne oproti trhovej cene silovej energie 425 eur za MWh. Samozrejme, dostali sa k tomu v roku 2010 len blízki priatelia, známi finančnej skupiny strany SMER. Dneska ich to dobieha, dneska zisťujú odrazu, že majú vysokú cenu energie, najvyššiu v Európskej únii. Ajhľa, teraz na to prišli. To sú tie zlé rozhodnutia, ktoré dobehnú aj vo firme, aj pri riadení štátu. Zlé strategické rozhodnutia dobehnú. A pýtali ste sa tak hypoteticky teda, že kto to zaplatí. No, samozrejme, že to zaplatia občania. Pri solárnych elektrárňach to zaplatia občania cez zvýšenú cenu energie. Ak prehráme arbitráž s U. S. Steelom, zaplatia to občania cez dane, cez vyššie dane. Nikto druhý to nezaplatí. Hmotná zodpovednosť pri takýchto zlých rozhodnutiach u nás nie je. A dobehne ich aj zlé rozhodnutie kúpy alebo prevzatia stratového SPP. Dobehne ich to. Verte tomu, že je to len otázka času. Druhá vec, bude horšie, keď budeme vládnuť my. Budeme musieť toto všetko splácať za nich.
Grendel, Gábor, podpredseda NR SR (2023-01-24):
Pani poslankyňa Ľubica Laššáková.
P. Pelegrini, poslanec: (2007-03-23):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonnej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 5. marca 2007 č. 221 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákon prerokovali v druhom čítaní vo výboroch do 3. mája 2007 a v gestorskom výbore do 4. mája 2007. Pán predsedajúci, prosím, otvorte rozpravu.
Svrček, Miloš, poslanec NR SR (2021-01-14):
Týmto sme hlasovali o všetkých pozmeňujúcich návrhoch. Pán predsedajúci, keďže návrh zákona prerokúvame v skrátenom legislatívnom konaní, sme v treťom čítaní, otvorte, prosím, rozpravu.
M. Číž, podpredseda NR SR: (2010-03-10):
Slovo má pán poslanec Rydlo.
Vašečka, Richard, poslanec NR SR (2014-01-30):
Ďakujem. Keď počúvam tieto veci, tak mi prichádzajú na um dve slová: zodpovednosť a česť. Veľmi často tu znie obvykle „prevziať zodpovednosť, zobrať na seba nejakú zodpovednosť“, a to nie preto, že ma niekto k tomu dotlačí, alebo niekto má väčšinu hlasov, môže ma odvolať, ale preto, že mám nejakú vnútornú česť. Ja teraz netvrdím, že to má byť minister vnútra. Ale snáď to má byť možno niekto z Policajného zboru alebo z iných zložiek činných v tom trestnom konaní. Obvykle vidíme to, že padajú hlavy. A mám taký pocit, že u nás je stále boj o to, aby tie hlavy zostali na svojich miestach, lebo ich niekto potrebuje, proste my tam túto hlavu potrebujeme. A preto nemožno urobiť to gesto, ktoré by posilnilo aj vnímanie čestnosti, zodpovednosti v našej krajine, tým, že niekto to prevezme. A možno nebude nakoniec ani formálne obvinený. A je to obvyklé aj v iných krajinách, že odstúpi niekto, kto nie je už úplne dokonca usvedčený. Ale je tam určitá zodpovednosť. A udržuje sa tým politická kultúra. Keď som počúval tieto slová, toto mi chodilo po rozume. Ďakujem.
Blanár, Juraj, podpredseda NR SR (2022-05-05):
Ďalší, pán poslanec Šefčík s faktickou poznámkou.
Dostál, Ondrej, poslanec NR SR (2017-05-19):
Ďakujem. Ja predpokladám, že pán predseda bude reagovať na tvrdenia a vyjadrenia pána poslanca Pčolinského, a myslím si, že z hľadiska priebehu rozpravy by bolo dobré, keby tak urobil skôr ako v záverečnom slove, aby ak niekto, a teda myslím najmä na tie obvinenia, ktoré vyslovil pán poslanec Pčolinský, že boli vykonávané kontroly protizákonne, aby v prípade teda, že zareaguje, bola ešte možnosť reakcie prinajmenšom faktickými poznámkami zo strany poslancov, pokiaľ sa to vyjadrenie nebude dať, nebude zdať dostatočné alebo vzniknú tam nejaké nové otázky. Pokiaľ tá reakcia príde až v záverečnom slove, tak už žiadne ďalšie otázky padnúť nemôžu, a teda len upozorňujem, že ako predkladateľ materiálu má možnosť vystúpiť kedykoľvek. Ďakujem.
Laššáková, Jana, podpredsedníčka NR SR (2012-06-28):
Dobre. Tak, nech sa páči, dokončite.
Bugár, Béla, podpredseda NR SR (2017-02-07):
Ďakujem pekne. Teraz prosím pani poslankyňu Silviu Shahzad, aby uviedla hlasovanie k návrhu v prvom čítaní prerokovaného bodu pána poslanca Kollára a Krištúfkovej na vydanie zákona, ktorým sa menia a dopĺňa zákon č. 201/2008 Z. z. o náhradnom výživnom, tlač 313. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Borisa Kollára a Petry Krištúfkovej na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov , tlač 313.)
Kondrót, Maroš, poslanec NR SR (2015-03-19):
Dajte, prosím, hlasovať teraz o návrhu pána poslanca Glendu.
J. Mikuš, poslanec: (2006-02-02):
Vážené kolegyne, kolegovia, Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady č. 350/1996 Z. z. o rokovacom poriadku informáciu, túto informáciu, ktorú máme pod tlačou 1400a. Národná rada Slovenskej republiky svojím uznesením č. 2037 z 15. decembra 2005 pridelila návrh poslancov Národnej rady Slovenskej republiky Jána Drgonca a Petra Miššíka na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, ktorú máme pod tlačou 1400, týmto výborom Národnej rady: Výboru Národnej rady pre financie, rozpočet a menu, Ústavnoprávnemu výboru Národnej rady a Výboru Národnej rady Slovenskej republiky pre sociálne veci a bývanie. Uvedené výbory prerokovali predmetný návrh zákona v stanovenom termíne a gestorský výbor nedostal do začatia rokovania o návrhu poslancov na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov Slovenskej republiky, stanoviská poslancov Národnej rady. K predmetnému návrhu zaujali výbory stanoviská. Jediný výbor prijal odporúčanie pre Národnú radu schváliť s pozmeňujúcimi a doplňujúcimi návrhmi – Ústavnoprávny výbor Národnej rady Slovenskej republiky. Výbor Národnej rady pre financie, rozpočet a menu a Výbor Národnej rady pre sociálne veci a bývanie neprijali platné uznesenia, pretože návrh uznesenia nezískal podporu potrebnej nadpolovičnej väčšiny prítomných poslancov. Súčasťou informácie 1400a sú aj štyri pozmeňujúce návrhy, ktoré odsúhlasil ústavnoprávny výbor. Z mojej strany všetko. Pán podpredseda, prosím, otvorte rozpravu.
M. Číž, podpredseda NR SR: (2007-02-06):
Ďalej prihlásená do rozpravy je pani poslankyňa Žitňanská. Nech sa páči, máte slovo.
Szalay, Tomáš, poslanec NR SR (2023-12-13):
Ďakujem pekne za slovo. Richard, veľmi dobrý príspevok a ja by som ho podložil len nejakými číslami ešte. Už som raz vystúpil k téme, keď sme tu schvaľovali 13. dôchodky a citoval som vtedy predsedu Rady pre rozpočtovú zodpovednosť pána Tótha, ktorý hovoril, že teda dôchodcovia nie sú tou najohrozenejšou skupinou v populácii. Medzičasom som si ešte prečítal jeden pekný rozhovor v denníku SME, rozhovor s ekonómom Meliorisom, on mal taký klick-baitový názov, ten rozhovor, že Ľavicový ekonóm Melioris, ľavicový ekonóm je oxymoron, ale dobre. Melioris hovorí, že Ficova vláda bude viac pomáhať strednej triede ako chudobným a že sociálny systém je z roka na rok surovejší k chudobným. A teda prejdem k tým číslam, ktoré som avizoval, že chcem spomenúť vo svojej poznámke. Najnovšie dostupné štatistiky o príjmovej chudobe zo Štatistického úradu Slovenskej republiky hovoria, že príjem pod hranicou rizika chudoby má na Slovensku 9,5 % dôchodcov, čiže zhruba každý desiaty dôchodca. Ale v rámci celkovej populácie je takto ohrozených 13,7 %, teda v spoločnosti žijú aj oveľa viac príjmovo ohrozené skupiny. Sú to napríklad domácnosti, ako tu už bolo spomínané, domácnosti, ktoré majú závislé deti, tie majú dvakrát vyššiu príjmovú chudobu, domácnosti, ktoré majú len jedného rodiča, majú päťkrát vyššiu príjmovú chudobu ako penzisti, ale pomáhame práve dôchodcom a považujem to za nesociálne, asociálne a nesprávne, hodnotovo nesprávne a myslím si, že by, práve kvôli tomuto nebudem určite podporovať takéto typy konsolidácie. Ďakujem.
Šeliga, Juraj, podpredseda NR SR (2020-09-17):
Ďakujem pekne, pán spravodajca. Otváram rozpravu, do ktorej som nedostal žiadnu písomnú prihlášku. Chcem sa spýtať, či sa chce niekto prihlásiť ústne. Ďakujem, jeden pán poslanec. Uzatváram možnosť. Pán poslanec Cmorej, nech sa páči, máte slovo.
Hrnčiar, Andrej, podpredseda NR SR (2019-04-04):
Pán poslanec nechce doplňujúcu otázku. Takže otázka č. 7, poslanec Martin Klus sa pýta ministra obrany Slovenskej republiky Petra Gajdoša: „Vážený pán minister, ak teda nechceme v Kuchyni muničný sklad v rámci Dohody o obrannej spoluprácu so Spojenými štátmi americkými, prečo sme nenavrhli vybudovanie hangára, do ktorého sa zmestia napr. Spartany?“
Kadúc, Miroslav, poslanec NR SR (2015-03-10):
Ďakujem. Myslím to v dobrom, čo chcem povedať. V záujme čistoty rokovacieho poriadku alebo priebehu tohto rokovania dajte, prosím, hlasovať o tom, že sa zíde ústavnoprávny výbor k tomu, aby zaujal stanovisko k tomu § 28, či už náhodou nie je prekonaný, lebo javí sa, že ten výklad, ktorý bol daný, prekonaný je. To je prvá, prvá časť, ku ktorému treba zaujať podľa mojej mienky stanovisko. A druhá časť, akým spôsobom je možné odvolať predsedu NKÚ, keď vy tvrdíte, že to nie je možné a pritom vám to ústava výslovne ukladá? Čiže týmto dávam otázku, ja by som naozaj poznal odpovede ústavnoprávneho výboru, či teda je alebo nie, nie je to možné.
Jurinová, Erika, podpredsedníčka NR SR (2014-06-03):
Pán poslanec Kaník.
Glváč, Martin, podpredseda NR SR (2017-02-10):
Áno, podľa rokovacieho poriadku.